1. ΒΑΣΙΛΙΚΟΝ ΔΙΑΤΑΓΜΑ υπ’ αριθ.702 της 27 Νοεμ./5 Δεκ. 1963 (ΦΕΚ Α΄ 209) (Διορθ. Ημαρτ. ΦΕΚ Α΄ 17 της 1 Φεβρ.  1964) Περί της Αεροναυτικής Μετεωρολογίας. Έχοντες υπ’ όψιν: 1.Τας διατάξεις του άρθρ .9 του Νόμ. 5017/1931, περί Πολιτικής Αεροπορίας. 2.Τας διατάξεις των άρθρ. 28 και 90 της κυρωθείσης δια του Νόμου υπ’ αριθ. 211/1947 Συμβάσεως «περί Διεθνούς Πολιτικής Αεροπορίας», ως και τας διατάξεις του Παραρτήματος υπ’ αριθ. 15 της αυτής ως είρηται Συμβάσεως, και 3.Την υπ’ αριθ. 745/1963 γνωμοδότησιν του Συμβουλίου Επικρατείας, προτάσει των Ημετέρων επί της Εθνικής Αμύνης και των Συγκοινωνιών Υπουργών, απεφασίσαμεν και διατάσσομεν: ΚΕΦΑΛΑΙΟΝ Α΄. Ορισμοί Άρθρ.1.-1.Κατά την έννοιαν του παρόντος καλείται: 1.1.Αεροδρόμιον. Πάσα χερσαία ή υδατίνη περιοχή, καθορισθείσα δι’ αποφάσεως του αρμοδίου Υπουργού, ίνα χρησιμεύη εν όλω ή εν μέρει δια την προσγείωσιν, απογείωσιν, κίνησιν και εξυπηρέτησιν των αεροσκαφών, επιβατών και φορτίου. Εις το αεροδρόμιον περιλαμβάνονται αι οικοδομαί, αι εγκαταστάσεις και ο εν γένει εξοπλισμός αυτού. 1.2.Αεροναυτικός Μετεωρολογικός Σταθμός. Μετεωρολογικός Σταθμός ορισθείς ίνα εκτελή παρατηρήσεις και συντάσση μετεωρολογικά τηλεγραφήματα προς χρήσιν της διεθνούς αεροναυτιλίας. 1.3.Αναφορά αεροσκάφους. Αναφορά συντασσομένη υπό του κυβερνήτου αεροσκάφους κατά την διάρκειαν της πτήσεως συμφώνως προς τας διατάξεις τας εφαρμοζομένας δι’ αναφοράν θέσεως, δι’ επιχειρησιακάς απαιτήσεις και μετεωρολογικάς παρατηρήσεις υπό μορφήν AIREP. 1.4.Επίπεδα πτήσεως. Ισοβαρικαί επιφάνειαι, συνδεόμεναι προς δεδομένην πίεσιν (1013,2 χιλιοστοβάρων-29,92 ιντσών στήλης υδραργύρου) και χωριζόμεναι υπό δεδομένων διαφορών πιέσεως. 1.5.Κέντρο Πληροφοριών Πτήσεως. Αρμοδία Υπηρεσία δια την παροχήν πληροφοριών πτήσεως και την σήμανσιν συναγερμού. 1.6.Κέντρον Ελέγχου Περιοχής. Αρμοδία Υπηρεσία δια την ενάσκησιν ελέγχου εναερίου κυκλοφορίας των υπό κανόνας πτήσεως δι’ οργάνων (I.F.R.) ιπταμένων αεροσκαφών. 1.7.Υπηρεσία Ελέγχου Προσεγγίσεως. Αρμοδία Υπηρεσία δια την ενάσκησιν ελέγχου εναερίου κυκλοφορίας των υπό κανόνας πτήσεως δι’ οργάνων (IFR) αφικνουμένων ή αναχωρούντων αεροσκαφών εις ή από έν ή πλείονα αεροδρόμια. 1.8.Πύργος Ελέγχου Αεροδρομίου. Αρμοδία Υπηρεσία δια την ενάσκησιν ελέγχου εναερίου κυκλοφορίας της κυκλοφορίας αεροδρομίου. 1.9.Ύψος απόλυτον (ALTI TUDE). Η κατακόρυφος απόστασις οριζοντίου επιπέδου, σημείου ή αντικειμένου, θεωρουμένου ως σημείου μετρουμένη εκ της μέσης στάθμης θαλάσσης (μ.σ.θ). 1.10.Προφορική μετεωρολογική ενημέρωσις. Αι υπό μετεωρολόγου παρεχόμεναι προφορικαί εξηγήσεις αι σχετικαί με τας υφισταμένας ή προβλεπομένας μετεωρολογιακάς καταστάσεις. 1.11.Πρόγνωσις. Διατύπωσις προβλεπομένων μετεωρολογικών καταστάσεων σχετιζομένων προς ωρισμένην χρονικήν περίοδον και θέσιν ή τμήμα του εναερίου χώρου. 1.12.Ύψος σχετικόν. α)Η κατακόρυφος απόστασις οριζοντίου επιπέδου σημείου ή αντικειμένου, θεωρουμένου ως σημείου, μετρουμένη εκ καθωρισμένης θέσεως. β)Η κατακόρυφος διάστασις ενός αντικειμένου. (Μεταφορικώς και δια μη κατακόρυφον διάστασιν π.χ. το σχετικόν ύψος γράμματος ή αριθμού αναγεγραμμένου επί του διαδρόμου). 1.13.Μετεωρολογική Αρχή. Η Εθνική Μετεωρολογική Υπηρεσία (ΕΜΥ) του Υπουργείου Εθνικής Αμύνης υπό την έποψιν της αρμοδίας Αρχής δια την παροχήν μετεωρολογικής εξυπηρετήσεως εις την διεθνή αεροναυτιλίαν εξ ονόματος της Ελλάδος ως συμβαλλομένου Κράτους. (Αντί της σελ. 645) Σελ. 645(α) 364-127 Αεροναυτική Μετεωρολογία 38.Ν.β.1 1.14.Μετεωρολογικαί Πληροφορίαι. Αναφοραί μετεωρολογικών παρατηρήσεων, αναλύσεις, προγνώσεις, ως και πάσα ετέρα πληροφορία, σχετιζομένη με υφισταμένας ή προβλεπομένας μετεωρολογικάς καταστάσεις, προερχομένη ή καθισταμένη διαθέσιμος μέσω της Μετεωρολογικής Αρχής ή των μετεωρολογικών της γραφείων. 1.15.Μετεωρολογικόν Γραφείον. (Αεροναυτικόν) Γραφείον ορισθέν δια την παροχήν μετεωρολογικής εξυπηρετήσεως εις την διεθνή αεροναυτιλίαν. 1.16.Αναφορά Μετεωρολογικών Παρατηρήσεων. Περιγραφή παρατηρηθεισών μετεωρολογικών καταστάσεων εις ωρισμένον χρόνον και τοποθεσίαν. 1.17.Μετεωρολογική Παρατήρησις. Εκτίμησις ενός ή περισσοτέρων μετεωρολογικών στοιχείων. 1.18.Εκμεταλλευόμενος. Φυσικόν ή νομικόν πρόσωπον απασχολούμενον ή προτιθέμενον να απασχοληθή με την εκμετάλλευσιν ενός ή περισσοτέρων αεροσκαφών. 1.19.Τοπικός αντιπρόσωπος εκμεταλλεύσεως. Εκπρόσωπος εκμεταλλευομένου, έχων την έδραν του εις τόπον διευκολύνοντα την παροχήν πληροφοριών επί πτήσεων εις το τοπικόν μετεωρολογικόν γραφείον και την λήψιν τοιούτων πληροφοριών προς τον σκοπόν εκτελέσεως πτήσεων. 1.20.Κυβερνήτης αεροσκάφους. Ο υπεύθυνος χειριστής δια τον χειρισμόν και ασφάλειαν του αεροσκάφους κατά τον χρόνον πτήσεως. 1.21.Κέντρον Συντονισμού Διασώσεως. Υπηρεσία λειτουργούσα εντός δεδομένης περιοχής και σκοπούσα εις την προαγωγήν των ικανοτήτων της οργανώσεως ερεύνης και διασώσεως. 1.22.Υπηρεσία Ερεύνης και Διασώσεως. Υπηρεσία εις ην υπηρετεί εκπαιδευμένον προσωπικόν και ήτις είναι εφωδιασμένη δια καταλλήλων μέσων δια την άμεσον ενάσκησιν του έργου ερεύνης και διασώσεως. 1.23.«Πληροφορία SIGMET. Πληροφορία εκδοθείσα υπό Μετεωρολογικού Γραφείου επαγρυπνήσεως και αφορώσα εις την ύπαρξιν ή προβλεπομένην εμφάνισιν ενός ή περισσοτέρων των ακολούθων φαινομένων: α)Περιοχής καταιγίδων εν δράσει β)Τροπικού κυκλώνος γ)Ισχυράς γραμμής λαιλάπων δ)Ισχυράς χαλάζης ε)Ισχυράς αναταράξεως ς)Ισχυράς παγοποιήσεως ζ)Σαφών ορογραφικών κυμάτων η)Εκτεταμένων αμμοθυελλών ή κονιορτοθυελλών». Η παρ. 1.23 αντικατεστάθη ως άνω δια της παρ. 1 άρθρ. 1 Β.Δ. 327 της 26 Απρ./17 Μαΐου 1969 (ΦΕΚ Α΄ 95). Σελ. 646(α) 364-128 1.24.Αξία D. Το ποσόν (θετικόν ή αρνητικόν) δια του οποίου το ύψος (Ζ) σημείου τινός επί ισοβαρούς επιφανείας διαφέρει του ύψους (Ζρ) της αυτής ισοβαρούς επιφανείας εν τη σταθερά ατμοσφαίρα ICAO (ήτοι: αξία D=Z-Zρ). «1.25.Ανοικτή γλώσσα. Γλώσσα αμέσως κατανοητή υπό του αεροναυτικού προσωπικού δια της χρήσεως: α)Του λεξιλογίου μιας εθνικής γλώσσης, των εννοιών λαμβανομένων υπό την συνήθη αυτών αεροπορικήν χρήσιν. β)Συντμήσεων εγκεκριμένων υπό της Διεθνούς Οργανώσεως Πολιτικής Αεροπορίας (ICAO), προς χρήσιν της Υπηρεσίας Διεθνών Αεροναυτικών Τηλεπικοινωνιών και περιεχομένων εις τα PANS-ICAO «Συντμήσεις και Κώδικες». Έτερα σήματα του Κώδικος Q εκτός των QNH, QFE, και QNE δεν είναι επιτρεπτόν να χρησιμοποιώνται. γ)Αυτονοήτων αριθμητικών τιμών ». Η παρ. 1.25 προσετέθη δια της παρ. 2 άρθρ. 1 Β.Δ. 327 της 26 Απρ./17 Μαΐου 1969 (ΦΕΚ Α΄ 95). Ερμηνεία ειδικών λέξεων Άρθρ.7.-7.1.Μετεωρολογική επαγρύπνησις περιοχής τηρείται κατά κανόνα συνεχώς εντός της περιοχής και κατά μήκος των εναερίων οδών συμφώνως προς τας διατάξεις της παρ. 4.3 του άρθρ.4 του παρόντος. 7.2.Η ενασκουμένη μετεωρολογική επαγρύπνησις επί περιοχής, συμπληρούται δι’ εξυπηρετήσεως των εν πτήσει αεροσκαφών δια διαβιβάσεως προγνώσεως, οσάκις αι περιπτώσεις απαιτούν ταύτην. 7.2.1.Αι εν τη προηγουμένη παραγράφω συνθήκαι, αι απαιτούσαι συμπληρωματικήν εξυπηρέτησιν, καθορίζονται ιδία δια των εις τα PANS-MET διαλαμβανομένων διαδικασιών. Διαβίβασις μετεωρολογικών πληροφοριών Άρθρ.8.-8.1.Προς τον σκοπόν ικανοποιήσεως των διατάξεων της παρ. 4.3 του άρθρ. 4, μεταξύ των μετεωρολογικών γραφείων διαβιβάζονται και ανταλλάσσονται μετεωρολογικαί πληροφορίαι. Προς τον αυτόν σκοπόν δύνανται να συνάπτωνται συμπληρωματικαί μετεωρολογικαί συμφωνίαι μεταξύ της Ε.Μ.Υ. και ενδιαφερομένων μετεωρολογικών υπηρεσιών ετέρων χωρών. 8.2.Υπό την επιφύλαξιν των διατάξεων των παρ. 4.3 και 4.6 του άρθρ. 4, αι εν τω παρόντι καθοριζόμεναι μετεωρολογικαί πληροφορίαι παρέχονται εις το, κατά τας διατάξεις του παρόντος, εξουσιοδοτημένον προς τούτο αεροναυτικόν προσωπικόν. 8.3.Το μετεωρολογικόν γραφείον το παρέχον κανονικώς μετεωρολογικήν εξυπηρέτησιν δια τινα πτήσιν θέτει εις την διάθεσιν των τοπικών αντιπροσώπων των εκμεταλλευομένων τας διαθεσίμους μετεωρολογικάς πληροφορίας ως επίσης και προφορικήν ενημέρωσιν, ήτις σχετίζεται με την παρεχομένην μετεωρολογικήν εξυπηρέτησιν προς τον σκοπόν παροχής βοηθείας εις τους αντιπροσώπους δια την ενάσκησιν των σχετικών προς τας πτήσεις καθηκόντων των. 8.4.Κατόπιν συμφωνίας μεταξύ Ε.Μ.Υ. και των εκμεταλλευομένων το αεροσκάφος, η κατά την προηγουμένην παράγραφον υποχρέωσις προς παροχήν της εκτεθείσης μετεωρολογικής εξυπηρετήσεως, δύναται να ανατεθή εις έτερον μετεωρολογικόν γραφείον. 8.5.Αναφοραί μετεωρολογικών παρατηρήσεων, προγνώσεις αεροδρομίων και προσγειώσεως, πληροφορίαι SIGMET και ειδικαί μετεωρολογικαί παρατηρήσεις αεροσκαφών, διαθέσιμοι εις το αρμόδιον μετεωρολογικόν γραφείον τίθενται εις την διάθεσιν του τοπικού αντιπροσώπου του εκμεταλλευομένου, κατά το μέτρον του δυνατού προς τον σκοπόν παροχής βοηθείας δια την ενάσκησιν των καθηκόντων του, εφ’ όσον δεν έχωσι τεθή εις την διάθεσίν του συμφώνως προς την παρ. 8.3. 8.6.Πάσα ετέρα μετεωρολογική πληροφορία μη διαλαμβανομένη εις τας παρ. 8.3 και 8.5, ούσα διαθέσιμος παρά τω Μετεωρολογικώ γραφείω, δύναται να τίθηται εις την διάθεΣελ. 649 Αεροναυτική Μετεωρολογία 38.Ν.β.1 σιν του τοπικού αντιπροσώπου του εκμεταλλευομένου προς παροχήν βοηθείας δια την ενάσκησιν των καθηκόντων του, υπό την προϋπόθεσιν ότι τούτο δεν θα παρεμποδίζη τας πλέον επειγούσης φύσεως εργασίας του μετεωρολογικού γραφείου. 8.7.1.Αι υποχρεώσεις του εκμεταλλευομένου, περί των οποίων γίνεται μνεία ενταύθα, εκτίθενται εις το παράρτημα (ΑΝΝΕΧ) 6 της Συμβάσεως περί Διεθνούς Πολιτικής Αεροπορίας. 8.7.2.Αι διατάξεις των παρ. 8.5 και 8.6. σκοπούν ουχί εις τροποποίησιν ή διάφορον ρύθμισιν των υποχρεώσεων του μετεωρολογικού γραφείου του αρμοδίως και κανονικώς παρέχοντος μετεωρολογικήν υπηρεσίαν δια πτήσιν, αλλ’ εις την παροχήν βοηθείας και διευκόλυνσιν του εκμεταλλευομένου προς συμμόρφωσίν του προς τας εν ισχύϊ εκάστοτε διατάξεις περί τεχνικής εκμεταλλεύσεως αεροσκάφους συμφώνως προς την παρ. 8.7.1. 8.7.3.Η εν τη προηγουμένη παραγράφω, αναφερομένη φράσις «του αρμοδίως και κανονικώς παρέχοντος μετεωρολογικήν υπηρεσίαν δια πτήσιν» δηλοί το μετεωρολογικόν γραφείον το παρέχον προφορικά και γραπτά στοιχεία, προ της αναχωρήσεως του αεροσκάφους, εις τον κυβερνήτην. 8.8.Το μετεωρολογικόν γραφείον, το λειτουργούν εις το αεροδρόμιον απογειώσεως αεροσκάφους, παρέχει εις τον κυβερνήτην αυτού προφορικήν ενημέρωσιν και γραπτά στοιχεία εφ’ όσον υφίστανται επαρκείς διαθέσιμοι σχετικαί μετεωρολογικαί πληροφορίαι δια την παροχήν της αντιστοίχου προφορικής ενημερώσεως και των γραπτών στοιχείων, δια την πτήσιν μέχρι του προβλεπομένου αεροδρομίου προσγειώσεως όπου θα του παρασχεθούν νέα προφορική ενημέρωσις ως και νέα γραπτά στοιχεία. Αιτήσει του κυβερνήτου ή εξουσιοδοτουμένου αντιπροσώπου του εκμεταλλευομένου, δύναται να παρασχεθή μία πρόσθετος έκθεσις των προβλεπομένων μετεωρολογικών καταστάσεων μεταξύ του αερολιμένος προσγειώσεως και ενός αεροδρομίου καταφυγής, καθοριζομένου υπό του εκμεταλλευομένου. Πέραν των ανωτέρω, κατόπιν συμφωνίας μεταξύ της Ε.Μ.Υ. και του εκμεταλλευομένου, δύνανται να παρέχωνται εις τον δεύτερον γραπτά στοιχεία και προφορική ενημέρωσις μέχρις ενός ετέρου, επί πλέον των εκτεθέντων, αεροδρομίου. 8.9.Ο τρόπος παροχής μετεωρολογικής εξυπηρετήσεως, δια τας περιπτώσεις καθ’ ας εις αεροδρόμιόν τι δεν παρέχεται κανονικώς προφορική ενημέρωσις και γραπτά στοιχεία, ρυθμίζεται δια συμφωνίας μεταξύ της Ε.Μ.Υ. και των εκμεταλλευομένων. Σελ. 650 8.10.Το είδος της παρεχομένης προφορικής ενημερώσεως και των γραπτών στοιχείων καθορίζεται δια συμφωνίας μεταξύ της Ε.Μ.Υ. και του εκμεταλλευομένου. 8.11.Η προφορική ενημέρωσις, τα γραπτά στοιχεία ως και πάσα ετέρα μετεωρολογική υπηρεσία, παρέχονται εις τον κυβερνήτην ή έτερον πρόσωπον παρ’ αυτού εξουσιοδοτημένον, καταβαλλομένης εν πάση περιπτώσει πάσης προσπαθείας όπως η παροχή γίνεται προσωπικώς εις τον κυβερνήτην. 8.11.1.Προφορική ενημέρωσις δεν δύναται να παρασχεθή υπό συμπληρωματικού μετεωρολογικού γραφείου. 8.12.Η Ε.Μ.Υ. καθορίζει εκάστοτε τα μετεωρολογικά γραφεία άτινα θα παρέχουν εις τας Υπηρεσίας Εναερίου Κυκλοφορίας, μετεωρολογικά τηλεγραφήματα, μετεωρολογικάς προγνώσεις, πληροφορίας SIGMET και ειδικάς μετεωρολογικάς παρατηρήσεις αεροσκαφών, απαιτουμένης δια την ενάσκησιν των αρμοδιοτήτων των εν λόγω Υπηρεσιών. 8.13.Η Ε.Μ.Υ. καθορίζει εκάστοτε τα μετεωρολογικά γραφεία τα παρέχοντα τας μετεωρολογικάς πληροφορίας, των οποίων θα έχουν ενδεχομένως ανάγκην τα κέντρα συντονισμού διασώσεως. 8.14.Τα μετεωρολογικά γραφεία, κατόπιν τοπικών συμφωνιών, εκδίδουν προς τους εκμεταλλευομένους ως και έτερα ενδιαφερόμενα πρόσωπα εδρεύοντα εντός του αεροδρομίου, το οποίον τα εν λόγω γραφεία εξυπηρετούν, ειδοποιήσεις προβλεπομένης εξελίξεως επικινδύνων μετεωρολογικών καταστάσεων δια σταθμεύοντα ή ηγκυροβολημένα αεροσκάφη. 38.Ν.β.1 Αεροναυτική Μετεωρολογία 8.15.Τα μετεωρολογικά γραφεία χορηγούν, το ταχύτερον δυνατόν, πάσαν αναγκαίαν επί των μετεωρολογικών πληροφοριών τροποποίησιν εις πάντας τους αποδέκτας των αρχικών μετεωρολογικών πληροφοριών οίτινες εξακολουθούν να ενδιαφέρωνται δια ταύτας. 8.16.Αεροναυτικαί κλιματολογικαί πληροφορίαι παρέχονται μόνον κατόπιν συμφωνίας μεταξύ της Ε.Μ.Υ. και των σχετικώς εν προκειμένω ενδιαφερομένων. 8.17.Τα μέλη των μετεωρολογικών πληροφοριών αίτινες παρέχονται κατ’ εφαρμογήν των διατάξεων της παρ. 4.3 του άρθρ. 4 του παρόντος, τα χρησιμοποιούμενα δια την κατάστρωσιν τηλεγραφήματος εκμεταλλεύσεως δέον όπως παραμένωσιν ουσιαστικώς αμετάβλητα εν τη εννοία ότι δεν θα επιφέρωνται μεταβολαί εις την ουσίαν του περιεχομένου των. Τύποι μετεωρολογικών τηλεγραφημάτων Άρθρ.9.-«9.1.Τα τηλεγραφήματα των τακτικών και ειδικών μετεωρολογικών παρατηρήσεων, άτινα ανταλλάσσονται μεταξύ των μετεωρολογικών γραφείων και προορίζονται μόνον δι’ αεροναυτικήν χρήσιν, δέον να συντάσσωνται: α)Κατά την αντίστοιχον συμβολικήν μορφήν κώδικος, οριζομένου υπό του Παγκοσμίου Μετεωρολογικού Οργανισμού (W.M.O.) ή  β)μετά συμφωνίαν μεταξύ ΕΜΥ και ετέρων μετεωρολογικών αρχών: ι)κατά τον Κώδικα Q ή ιι)εις ανοικτήν γλώσσαν ή  ιιι)υπό συμπεφωνημένην μορφήν χαρτών ή διαγραμμάτων ή ιυ)δια συμπεφωνημένων τηλετυπικών χαρακτήρων και συμβόλων. 9.2.Άπασαι αι μετεωρολογικαί πληροφορίαι, αι μη περιλαμβανόμεναι εις την προηγουμένην παρ. 9.1., αίτινες ανταλλάσσονται μεταξύ των μετεωρολογικών γραφείων και προορίζονται δι’ αεροναυτικήν χρήσιν δέον να συντάσσωνται: α)Κατά την αντίστοιχον συμβολικήν μορφήν Κώδικος, οριζομένου υπό του Παγκοσμίου Μετεωρολογικού Οργανισμού (W.M.O) ή  β)κατά τον Κώδικα Q ή  γ)εις ανοικτήν γλώσσαν ή  δ)υπό μορφήν χαρτών και διαγραμμάτων ή  ε)δια τηλετυπικών χαρακτήρων και συμβόλων, η σημασία των οποίων έχει συμφωνηθή μεταξύ Ε.Μ.Υ. και ετέρων Μετεωρολογικών Αρχών. 9.3.Μετεωρολογικά τηλεγραφήματα διαβιβαζόμενα προς αεροσκάφη, ραδιοτηλεφωνικώς, δέον να συντάσσωνται εις ανοικτήν γλώσσαν. 9.4.Τηλεγραφήματα τακτικών και ειδικών μετεωρολογικών παρατηρήσεων και προγνώσεων ως και τροποποιήσεις τούτων, διαβιβαζόμενα προς αεροσκάφη δια της ραδιοτηλεγραφίας, συντάσσονται: α)Κατά την αντίστοιχον μορφήν του Κώδικος του οριζομένου υπό του Παγκοσμίου Μετεωρολογικού Οργανισμού, ή  β)κατά τον Κώδικα Q, ή γ)εις ανοικτήν γλώσσαν. 9.4.1.Έτερα τηλεγραφήματα διαβιβαζόμενα προς αεροσκάφη δια της ραδιοτηλεγραφίας συντάσσονται κατά τον κώδικα Q ή εις ανοικτήν γλώσσαν. 9.5.Αι μορφαί κώδικος αι οριζόμεναι από του Παγκοσμίου Μετεωρολογικού Οργανισμού, αι αναφερόμεναι εις τας παρ. 9.2. και 9.4. του παρόντος άρθρου, δημοσιεύονται και γνωστοποιούνται αρμοδίως, εν μεταφράσει, μερίμνη της Ε.Μ.Υ. 9.6.Διαβίβασις αναφορών πτήσεως κατά την έννοιαν αέρος-εδάφους διαβιβάζονται κατά τον τύπον των σημάτων AIREP. 9.7.Η ανταλλαγή αναφορών πτήσεων, μεταξύ μετεωρολογικών γραφείων, πραγματοποιείται υπό τον αυτόν τύπον υφ’ ον λαμβάνονται εκ του αεροσκάφους, εξαιρέσει του Μέρους 2 της αναφοράς, το οποίον δύναται να παραλείπεται». Το άρθρ. 9 αντικατεστάθη ως άνω δια του άρθρ. 3 Β.Δ. 327 της 26 Απρ./17 Μαΐου 1969 (ΦΕΚ Α΄ 95). ΚΕΦΑΛΑΙΟΝ Δ΄ Μορφή AIREP αναφοράς αεροσκάφους Άρθρ.10.-10.1.Η μορφή και το περιεχόμενον της υπό τον τύπον AIREP αναφοράς αεροσκάφους ως και η σειρά καταχωρήσεως των στοιχείων εις το τηλεγράφημα, καθορίζονται ως ακολούθως : Τμήμα 1. Αναφορά θέσεως Στοιχεία αεροσκάφους. Θέσις. Ώρα. Επίπεδον ή ύψος πτήσεως. Επόμενον σημείον αναφοράς και υπολογιζομένη ώρα αφίξεως άνωθεν τούτου. Τμήμα 2. Πληροφορίαι πτήσεως Πιθανός χρόνος αφίξεως (Π.Χ.Α.). Σύνολον επί του αεροσκάφους καυσίμων. Τμήμα 3. Μετεωρολογικαί πληροφορίαι Θερμοκρασία αέρος. Μέσος άνεμος ή άνεμος στιγμιαίος και η σχετική θέσις ή ο ισοδύναμος ούριος άνεμος. Τιμή D. Παρών καιρός. (Αντί της σελ. 651) Σελ. 651(α) 364-131 Αεροναυτική Μετεωρολογία 38.Ν.β.1 Νέφη. Παγοποίησις αεροσκάφους. Ανατάραξις. Παρατηρήσεις. 10.2.Ο τρόπος καταχωρήσεως των παρατηρήσεων και συντάξεως των αναφορών των αεροσκαφών υπό μορφήν AIREP ως και αι εν προκειμένω σχετικαί οδηγίαι, παρέχονται, εις το υπόδειγμα AIREP εις το Προσάρτημα Β΄ του Παραρτήματος (ΑΝΝΕΧ) 3 της Συμβάσεως «περί Διεθνούς Πολιτικής Αεροπορίας». ΚΕΦΑΛΑΙΟΝ Ε΄ Τελικαί διατάξεις Άρθρ.11.-11.1.Πάσα διάταξις αντικειμένη εις το παρόν ή ρυθμίζουσα θέματα καθοριζόμενα υπ’ αυτού καταργείται. 11.2.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 11.3.Εις τους Ημετέρους επί της Εθνικής Αμύνης και Συγκοινωνιών Υπουργούς ανατίθεμεν την δημοσίευσιν και εκτέλεσιν του παρόντος. Άρθρ.2.-Όπου του παρόντος ή ετέρου αεροναυτικού μετεωρολογικού κειμένου σχέσιν έχοντος με το παρόν, συναντώνται αι ακόλουθοι εις Αγγλικήν ή Γαλλικήν γλώσσαν λέξεις, έχουσι την ακόλουθον ερμηνείαν : Αγγλικά Γαλλικά Ελληνικά α)SERVICE SERVICE Εξυπηρέτησις β)PROVIDE PROCURER Παρέχω γ)ISSUE COMMUNIQUER Εκδίδω δ)MAKE    AVAILABLE METRE A LA DISPOSITION Θέτω εις Διάθεσιν ε)SUPPLY FOURNIR Χορηγώ Εκφράσεις περιωρισμένης εννοίας Άρθρ.3.-Όπου του παρόντος χρησιμοποιούνται αι κάτωθι εκφράσεις, σημαίνουν: 3.1.Εξυπηρέτησις. Αφηρημένην λέξιν προς καθορισμόν προσφοράς εξυπηρετήσεως. 3.2.Παρέχω. Την αποκλειστικήν περίπτωσιν παροχής εξυπηρετήσεως. 3.3.Εκδίδω. Την αποκλειστικήν περίπτωσιν καθ’ ην υφίσταται υποχρέωσις αποστολής μετεωρολογικής πληροφορίας. 3.4.Θέτω εις διάθεσιν. Τον περιορισμόν της υποχρεώσεως παροχής πληροφοριών εις το να είναι αύται διαθέσιμοι εις το Μετεωρολογικόν Γραφείον. 3.5.Χορηγώ. Τας εννοίας ως αναγράφονται εις τας παρ. 3.3 ή 3.4 του παρόντος άρθρου. 38.Ν.β.1 Αεροναυτική Μετεωρολογία ΚΕΦΑΛΑΙΟΝ Β΄. Γενικαί διατάξεις Άρθρ.4.-4.1.Η ευθύνη της Ελλάδος ως συμβαλλομένου Κράτους περιορίζεται εις την παροχήν των Μετεωρολογικών πληροφοριών συμφώνως τω άρθρ. 28 της δια του Νόμ. 211/47 κυρωθείσης συμβάσεως «περί Διεθνούς Πολιτικής Αεροπορίας». Η ευθύνη δια την χρήσιν των πληροφοριών βαρύνει τον αποδέκτην. Δια της μετεωρολογικής εξυπηρετήσεως της αεροναυτιλίας σκοπείται η προαγωγή της ασφαλείας των πτήσεων και η εύρυθμος και αποτελεσματική απόδοσις της αεροναυτιλίας. 4.2.Προς επίτευξιν του εν τη προηγουμένη παραγράφω σκοπού παρέχονται αι δια την εκτέλεσιν του έργου των αναγκαίαι μετεωρολογικαί πληροφορίαι εις τας αεροπορικάς εκμεταλλεύσεις (εκμεταλλευομένους) προς κυβερνήτας, τα όργανα Υπηρεσίας Εναερίου Κυκλοφορίας, Υπηρεσίας ερεύνης και διασώσεως, διοίκησιν αεροδρομίων και λοιπά αρμόδια πρόσωπα τα ασχολούμενα με την λειτουργίαν και ανάπτυξιν των Εναερίων Μεταφορών. 4.3.Η παρεχομένη μετεωρολογική εξυπηρέτησις προς αντιμετώπισιν των αναγκών της αεροναυτιλίας, καθορίζεται συμφώνως προς τας διατάξεις του παρόντος, λαμβανομένων εν ταυτώ υπ’ όψιν των αποφάσεων των υπό της Διεθνούς Οργανώσεως Πολιτικής Αεροπορίας (ICAO) εγκεκριμένων περιοχικών συμφωνιών αεροναυτιλίας. 4.3.1.Κατά τον καθορισμόν της παρεχομένης μετεωρολογικής εξυπηρετήσεως λαμβάνονται υπ’ όψιν αι ανάγκαι της διεθνούς αεροναυτιλίας της ενασκουμένης ύπερθεν διεθνών θαλασσίων περιοχών ή περιοχών κειμένων πέραν των εδαφών ή χωρικών υδάτων της Χώρας. 4.4.Αρμοδία Μετεωρολογική Αρχή δια την μέριμναν και παροχήν της οικείας μετεωρολογικής εξυπηρετήσεως εις την διεθνή αεροναυτιλίαν, τυγχάνει η Εθνική Μετεωρολογική Υπηρεσία του Υπουργείου Εθνικής Αμύνης (Ε.Μ.Υ.). 4.5.Πρόσωπα ασχολούμενα αρμοδίως με την παροχήν και χρήσιν μετεωρολογικών πληροφοριών δια την διεθνή αεροναυτιλίαν δέον όπως τηρούν μεταξύ των στενόν υπηρεσιακόν σύνδεσμον.Προς τούτο, δέον όπως, τα εις τα αεροδρόμια μετεωρολογικά γραφεία ως και τα λοιπά γραφεία τα αρμοδίως ασχολούμενα με την παροχήν και χρήσιν μετεωρολογικών πληροφοριών δια την διεθνή αεροναυτιλίαν ώσιν εγκατεστημένα κατά τρόπον και εις θέσιν ώστε να διευκολύνωνται αι συνεννοήσεις μεταξύ των υπαλλήλων των δια προσωπικής επικοινωνίας. 4.6.Αίτησις παντός αρμοδίου οργάνου προς παροχήν μετεωρολογικής εξυπηρετήσεως ως και γνωστοποίησις περί επιθυμητής αλλαγής εις παρεχομένην τοιαύτην, δέον όπως υποβάληται ή αναφέρηται εις τας μετεωρολογικάς αρχάς ή τα μετεωρολογικά γραφεία. Η αίτησις ή γνωστοποίησις δέον όπως περιέρχεται εις τας αρχάς κλπ. προ αρκετού χρόνου και διαλαμβάνη τόσα στοιχεία και λεπτομερείας ώστε να καθίσταται δυνατή η παροχή της αιτουμένης εξυπηρετήσεως. Προς τον ως άνω σκοπόν η Ε.Μ.Υ. και εφ’ όσον ο αιτών τυγχάνη εκμεταλλευόμενος αεροσκάφος, εγγεγραμμένον εις τα Ελληνικά Μητρώα πολιτικών αεροσκαφών, δύναται να έλθη εις επαφήν μετά ξένων μετεωρολογικών αρχών προς καθορισμόν λεπτομερών συμφωνιών. 4.7.Η Ε.Μ.Υ. δέον να τελεί εν γνώσει, μερίμνη των εκμεταλλευομένων, των εχόντων χρείαν μετεωρολογικής εξυπηρετήσεως οσάκις: α)Σχεδιάζονται νέαι αεροπορικαί γραμμαί ή πτήσεις. β)Πραγματοποιούνται αλλαγαί μακράς διαρκείας εις τακτικάς πτήσεις. γ)Σχεδιάζονται έκτακτοι πτήσεις. δ)Πρόκειται να εγκατασταθή τοπικός αντιπρόσωπος εις νέαν περιοχήν ή σκοπείται η αλλαγή εκείνων εκ των καθηκόντων του τοπικού αντιπροσώπου του εκμεταλλευομένου άτινα σχετίζονται προς τας μετεωρολογικάς τούτου απαιτήσεις. 4.8.Τα μετεωρολογικά γραφεία δέον όπως τελούν εν γνώσει, μερίμνη του τοπικού αντιπροσώπου του εκμεταλλευομένου, του κυβερνήτου ή της Υπηρεσίας Ελέγχου Εναερίου Κυκλοφορίας των εχόντων χρείαν μετεωρολογικής εξυπηρετήσεως: α)Των δρομολογίων πτήσεως. β)Των μελλουσών να εκτελεσθούν εκτάκτων πτήσεων. γ)Οσάκις λαμβάνουν χώραν καθυστερήσεις, πρόωροι πτήσεις ή ακυρώσεις τακτικών ή εκτάκτων δρομολογίων. 4.9.Το ελάχιστον χρονικόν όριον, δια την έγκαιρον γνωστοποίησιν των εν παρ. 4.7 και 4.8 αναφερομένων, συμφωνείται εκάστοτε μεταξύ της Ε.Μ.Υ. ή των μετεωρολογικών γραφείων και των προς γνωστοποίησιν υποχρέων. ΚΕΦΑΛΑΙΟΝ Γ΄. Μετεωρολογικά γραφεία και αεροναυτικοί μετεωρολογικοί σταθμοί Άρθρ.5.-5.1.Η Ε.Μ.Υ. ως αρμοδία Αρχή δια την παροχήν μετεωρολογικής υπηρεσίας εις την διεθνή αεροναυτιλίαν δέον όπως ιδρύση, οργανώση και θέση εις λειτουργίαν αριθμόν των κάτωθι μετεωρολογικών γραφείων: α)Κυρίων μετεωρολογικών γραφείων. β)Δευτερευόντων μετεωρολογικών γραφείων. γ)Συμπληρωματικών μετεωρολογικών γραφείων. δ)Γραφείων μετεωρολογικής επαγρυπνήσεως. (Αντί της σελ. 647) Σελ. 647(α) 364-129 Αεροναυτική Μετεωρολογία 38.Ν.β.1 5.1.1.Ο αριθμός και η οργάνωσις των υπό της παρ. 5.1 προβλεπομένων γραφείων δέον όπως επαρκώσιν εν τω συνόλω των δια την παροχήν της μετεωρολογικής εξυπηρετήσεως ως αύτη καθορίζεται εν παρ. 4.3 του άρθρ. 4 του παρόντος. 5.1.2.Η αρμοδιότης των κυρίων μετεωρολογικών γραφείων συνίσταται: α)Εις την σύνταξιν προγνώσεων. β)Εις την χορήγησιν μετεωρολογικών πληροφοριών και παροχήν προφορικής ενημερώσεως εις το αεροναυτικόν προσωπικόν. γ)Εις την χορήγησιν των απαιτουμένων μετεωρολογικών πληροφοριών εις τα εκ τούτων εξηρτημένα δευτερεύοντα και συμπληρωματικά μετεωρολογικά γραφεία. 5.1.3.Η αρμοδιότης των δευτερευόντων μετεωρολογικών γραφείων συνίσταται: α)Εις την σύνταξιν προγνώσεων κατά τας οδηγίας του κυρίου μετεωρολογικού γραφείου. β)Εις την χορήγησιν μετεωρολογικών πληροφοριών και παροχήν προφορικής ενημερώσεως εις το αεροναυτικόν προσωπικόν. γ)Εις την χορήγησιν των απαιτουμένων μετεωρολογικών πληροφοριών εις τα εκ τούτων εξηρτημένα συμπληρωματικά μετεωρολογικά γραφεία. 5.1.4.Η αρμοδιότης των συμπληρωματικών μετεωρολογικών γραφείων συνίσταται εις την χορήγησιν προς το αεροναυτικόν προσωπικόν: α)Μετεωρολογικών πληροφοριών ληφθεισών εκ του κυρίου ή δευτερεύοντος μετεωρολογικού γραφείου. β)Μετεωρολογικών αναφορών ληφθεισών εξ ετέρων πηγών. 5.1.5.Η αρμοδιότης των γραφείων μετεωρολογικής επαγρυπνήσεως συνίσταται εις την ενδελεχή παρακολούθησιν των μετεωρολογικών καταστάσεων εντός ωρισμένης περιοχής ή κατά μήκος ωρισμένων εναερίων οδών ή τμημάτων τούτων εντός της εν λόγω περιοχής επί τω τέλει της παροχής μετεωρολογικών πληροφοριών ιδία δε τοιούτων SIGMET. Τα γραφεία μετεωρολογικής επαγρυπνήσεως δύνανται να ώσιν ανεξάρτητα ή να αποτελούν τμήμα κυρίου ή δευτερεύοντος μετεωρολογικού γραφείου. 5.2.«Η Ε.Μ.Υ. δέον όπως, ιδρύση εις τους διεθνείς αερολιμένας, καθώς και εις έτερα σημεία, έχοντα σημασίαν δια την διεθνή αεροναυτιλίαν, αεροναυτικούς μετεωρολογικούς Σταθμούς, όσους ήθελε κρίνει αύτη ως απαραιτήτους, συμφώνως τη παρ. 4.3 του άρθρ. 4 του παρόντος. Σελ. 648(α) 364-130 Έκαστος των κατά την παρούσαν παράγραφον Μετεωρολογικών Σταθμών, δύναται να αποτελή ίδιον Σταθμόν ή να συνδυάζεται με Συνοπτικόν τοιούτον». Η παρ. 5.2. αντικατεστάθη ως άνω δια του άρθρ. 2 Β.Δ. 327 της 26 Απρ./17 Μαΐου 1969 (ΦΕΚ Α΄ 95). 5.3.Τακτικαί μετεωρολογικαί παρατηρήσεις θα εκτελώνται εις τους αεροναυτικούς μετεωρολογικούς σταθμούς εις χρόνον και συχνότητα καθοριζόμενον υπό της Ε.Μ.Υ. προς επίτευξιν του εν παρ. 4.3 του άρθρ. 4 του παρόντος σκοπού. Ειδικαί ως και έτεραι μη τακτικαί μετεωρολογικαί παρατηρήσεις θα εκτελώνται εις τους αεροναυτικούς μετεωρολογικούς σταθμούς αναλόγως των αναγκών της διεθνούς αεροναυτιλίας. 5.4.Τα εις τους αεροναυτικούς μετεωρολογικούς σταθμούς μετεωρολογικά όργανα εγκαθίστανται συμφώνως προς τας εκάστοτε εν χρήσει διεθνείς συνιστωμένας διαδικασίας. 5.4.1.Αι διεθνείς συνιστώμεναι διαδικασίαι δια τα κοινά δια αεροναυτικάς μετεωρολογικάς και συνοπτικάς παρατηρήσεις στοιχεία, τυγχάνουν αι εκάστοτε καθοριζόμεναι υπό του Παγκοσμίου Μετεωρολογικού Οργανισμού (W.M.O.). Μετεωρολογικαί παρατηρήσεις αεροσκαφών Άρθρ.6.-6.1.Η Υπηρεσία Πολιτικής Αεροπορίας του Υπουργείου Συγκοινωνιών εν συνεννοήσει μετά της Ε.Μ.Υ. καθορίζει τας παρατηρήσεις άτινας υποχρεωτικώς θα εκτελούν τα πληρώματα των εις το Ελληνικόν Μητρώον πολιτικών αεροσκαφών εγγεγραμμένων πολιτικών αεροσκαφών των εκτελούντων πτήσεις επί διεθνών εναερίων οδών. 6.1.1.Τακτικαί παρατηρήσεις εκτελούνται, καταχωρούνται και διαβιβάζονται υπό των αεροσκαφών εις χρόνον και θέσεις καθοριζομένας υπό των εν παρ. 6.1. του ιδίου άρθρου Υπηρεσιών, συμφώνως προς τα εν παρ. 4.3. του άρθρ. 4 του παρόντος. 6.1.2.Ειδικαί παρατηρήσεις εκτελούνται και καταχωρούνται υπό πάντων των αεροσκαφών των εκτελούντων πτήσεις επί διεθνών εναερίων οδών: α)Οσάκις αντιμετωπίζεται ισχυρά παγοποίησις ή ισχυρά ανατάραξις. β) Οσάκις αντιμετωπίζονται έτεραι μετεωρολογικαί καταστάσεις ως τα λοιπά μετεωρολογικά φαινόμενα, τα αναφερόμενα εις τας πληροφορίας SIGMET και άτινα, κατά την γνώμην του κυβερνήτου, πιθανώς θα επιδράσουν δυσμενώς επί της ασφαλείας ετέρων αεροσκαφών. 38.Ν.β.1 Αεροναυτική Μετεωρολογία 6.1.3.Αι εν τη προηγουμένη παραγράφω ειδικαί παρατηρήσεις, καταχωρούμεναι και διαβιβαζόμεναι δι’ αναφορών πτήσεως, φέρουν την ένδειξιν AIREP SPECIAL. 6.1.4.Συμπληρωματικαί παρατηρήσεις, πλέον των εν παρ. 6.1., 6.1.1 και 6.1.2 αναφερομένων, εκτελούνται και καταχωρούνται υπό πάντων των αεροσκαφών των ιπταμένων επί διεθνών εναερίων οδών: α)Εφ’ όσον μετεωρολογικόν γραφείον επιπεφορτισμένον με την παροχήν μετεωρολογικής εξυπηρετήσεως πτήσεώς τινος αιτήσηται ειδικάς μετεωρολογικάς πληροφορίας. β)Εφ’ όσον, συμφώνως προς την παρ. 4.3 του άρθρ. 4, θεωρηθούν αναγκαίαι οσάκις παρατηρείται έν των ακολούθων μετεωρολογικών φαινομένων: ι)μέτριος σχηματισμός πάγου,  ιι)αξιοσημείωτος μεταβολή της ταχύτητος του ανέμου και ιιι)συνδυασμός (σύμπτωσις) αμφοτέρων των εν υπεδαφ.(ι) και (ιι) αναφερομένων. Κατά την κατάρτισιν των περιοχικών συμπληρωματικών διαδικασιών καθορίζεται ποία εκ των ως άνω (ι), (ιι) ή (ιιι) περιπτώσεων ενδείκνυται δι’ εκάστην περιοχήν. 6.1.5.Αι εν παρ. 6.1.2 και 6.1.4 του παρόντος άρθρου παρατηρήσεις, διαβιβάζονται υπό του αεροσκάφους αμέσως μετά την εκτέλεσίν των και εν πάση περιπτώσει το ταχύτερον δυνατόν. 6.1.6.Κατά την άφιξιν του αεροσκάφους εις το αεροδρόμιον, αι υπ’ αυτού καταχωρηθείσαι παρατηρήσεις επί της εκτελεσθείσης πτήσεώς του, παραδίδονται άνευ καθυστερήσεως υπό ή μερίμνη του εκμεταλλευομένου το αεροσκάφος εις το υπάρχον εις το αεροδρόμιον μετεωρολογικόν γραφείον. Εφ’ όσον δεν λειτουργεί εις τι αεροδρόμιον μετεωρολογικόν γραφείον, αι υπό του αεροσκάφους εκτελεσθείσαι και καταχωρηθείσαι παρατηρήσεις χρησιμοποιούνται κατά τα καθοριζόμενα από κοινού μεταξύ της Ε.Μ.Υ. και της Υπηρεσίας Πολιτικής Αεροπορίας. 6.2.Μετεωρολογικαί καταστάσεις παρατηρηθείσαι κατά την διάρκειαν πτήσεως αεροσκάφους, αναφέρονται προφορικώς υπό του χειριστού ή του αεροναυτίλου, εφ’ όσον ήσκησε κατά την πτήσιν καθήκοντα μέλους πληρώματος, εις το μετεωρολογικόν γραφείον του αερολιμένος, αμέσως μετά την εις τούτον άφιξιν του αεροσκάφους. Μετεωρολογική επαγρύπνησις